text: Galdas des Mons si s'i prouva 
   Ce jour, que on moult l'en loa. 
   Aussi fist on Melocandis. 
   Baldigans et Garsianis 
   En refirent si Ior partie, 
   Que drois est que on bien en die. 
   Aussi fist li rois Agambars ;
   Ne croi que plus droit traisist ars
   PageV02P258
   Droite fleche bien enpennée, 
   Quant ele est adroit entesée, 
   Que il des javelos faisoit 
   Au tablel, quant il les lançoit. 
   Mais seur tous le pris enporta 
   Meniadus, c'on li donna 
   L'esprevier, pour le miex lançant 
   Et pour le plus bel chevauchant. 
   Cil jeus à cel tans s'estendoit 
   Plus loing qu'il ne fait orendroit. 
   Par tous pays conmunaument 
   Jouoient de ce geu souvent 
   Li chevalier, quant il vouloient 
   Moustrer l'aperté qu'il avoient. 
  